เอเชียแดงเถือกยกแผง! เซ่นวิกฤตราคาน้ำมันรอบใหม่-จับตา VIX พุ่งทะลุ 40 จุด
เอเชียแดงเถือกยกแผง! เซ่นวิกฤตราคาน้ำมันรอบใหม่-จับตา VIX พุ่งทะลุ 40 จุด
เอเชียแดงเถือกยกแผง! เซ่นวิกฤตราคาน้ำมันรอบใหม่-จับตา VIX พุ่งทะลุ 40 จุด
9 มี.ค. 2563

ผู้สื่อข่าวรายงานว่า ตลาดหุ้นเอเชียเปิดร่วงลงในวันนี้ ท่ามกลางความวิตกกังวลเกี่ยวกับราคาน้ำมันที่ทรุดตัวลงอย่างหนัก และผลกระทบของไวรัสโคโรนาสายพันธุ์ใหม่ (โควิด-19) ที่แพร่ระบาดทั่วโลก
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,343.31 จุด ลดลง 406.44 จุด, -1.96%
ดัชนี SSE Composite ตลาดหุ้นจีนเปิดวันนี้ที่ 2,987.18 จุด ลดลง 47.33 จุด, -1.56%
ดัชนี HSI ตลาดหุ้นฮ่องกงเปิดวันนี้ที่ 25,134.02 จุด ลดลง 1,012.65 จุด, -3.87%
ดัชนี TAIEX ตลาดหุ้นไต้หวันเปิดวันนี้ที่ 11,221.76 จุด ลดลง 100.05 จุด, -0.88%
ดัชนี KOSPI ตลาดหุ้นเกาหลีใต้เปิดวันนี้ที่ 1,981.02 จุด ลดลง 59.20 จุด, -2.90%
ดัชนี FTSE STI ตลาดหุ้นสิงคโปร์เปิดวันนี้ที่ 2,891.59 จุด ลดลง 69.39 จุด, -2.34%
ดัชนี FBMKLCI ตลาดหุ้นมาเลเซียเปิดวันนี้ที่ 1,459.81 จุด ลดลง 23.29 จุด, -1.57%
ด้านตลาดหุ้นในภูมิภาคเอเชียดิ่งลง หลังจากราคาน้ำมันดิบทรุดตัวลงอย่างหนักในช่วงเช้านี้ ภายหลังซาอุดีอาระเบียประกาศลดราคาขายน้ำมันอย่างเป็นทางการ (OSP) ซึ่งเป็นการส่งสัญญาณเริ่มต้นของการทำสงครามราคาน้ำมัน หลังจากกลุ่มประเทศผู้ส่งออกน้ำมัน (โอเปก) และพันธมิตรที่นำโดยรัสเซีย ไม่สามารถบรรลุข้อตกลงปรับลดการผลิตน้ำมันในการประชุมที่กรุงเวียนนาเมื่อวันศุกร์ที่ผ่านมา
นอกจากนี้ นักลงทุนยังวิตกกังวลเกี่ยวกับผลกระทบของไวรัสโควิด-19 ที่แพร่ระบาดทั่วโลกในขณะนี้ โดยข้อมูลจากองค์การอนามัยโลก (WHO) ระบุว่า จำนวนผู้ติดเชื้อไวรัสโควิด-19 ทั่วโลก เพิ่มขึ้นมากกว่า 100,000 ราย และในบรรดาผู้ป่วยที่ติดเชื้อไวรัสดังกล่าวนั้น เสียชีวิตแล้ว 3,484 ราย
นอกจากนี้ พบว่าดัชนี Volatility Index หรือ (VIX) ซึ่งถูกใช้เป็นเครื่องมือที่วัดความวิตกกังวล และความผันผวนของตลาดหุ้นปรับตัวขึ้นมาอยู่ที่ระดับ 41.94 จุด ปรับตัวขึ้น 2.32 จุด หรือ 5.86% เมื่อวันศุกร์ โดยการปรับตัวขึ้นแรงของ VIX แสดงให้เห็นว่าขณะนี้มีความกังวลในตลาดหุ้นสูง ดังนั้นจึงเป็นที่น่าจับตาว่าดัชนี VIX จะปรับตัวขึ้นแรงกว่า 40 จุด เพื่อตอบรับกับความกังวลของตลาดหุ้นในวันนี้
อนึ่ง VIX การปรับตัวขึ้นแรงของ VIX มักจะเกิดขึ้นในภาวะตลาดหุ้นในต่างประเทศปรับตัวลดลงหนัก หรือเป็นภาวะที่มีข่าวสารด้านลบออกมา อย่างไรก็ตามหากดัชนี VIX ไม่เปลี่ยนแปลงมากเท่ากับว่าความวิตกกังวลในตลาดหุ้นยังไม่รุนแรง